Akúmá tē ásə̄ lâman ndáman á ḿbə̂ dzam ziŋ, á mɔ́n ā kə̄ nyé byáli, təgě fə ai dzóm á mɔ́. 14Ákyāí á ngákwí âbǔm nyīá, ǹsɔ́ zud, a yi dúgan anə́ á ngāsɔ́. Təge ai mân məziŋ ésíé ésə a ngásyé. 15Á nə dzǎm ngɔ́l nə́ a dúgan anə́ á ngāsɔ́: m̀fí dzé hḿ naa a ngásyé ású dzə́dzāā ? 16Ńdɔ̄ fə məlú móé mə́sə̄ mâlod á díbī étē, á məlúnga, á miǹdzǔg, âkɔ̌n, ólūn étē. 17É dzóm mə mǎtsog nə́ é nə m̀bəŋ éndzɔ̄ dzí: é mvɔ̄m yāyəan ai mod e nə nâ á di, á nyu, á bi miǹtag ai ésíé ā bɔ á ńló dzóbō á sí, anə́ mə̄lú yā Zāmbá ā və́ nyé málod, amú ngab dzié fɔ̄ɔ̄ nyīlí. 18Ńdɔ̄ fə, é mod ósə Zambá ā və́ ákūmá ai byə́m bí mɔ́, a və́ə́ fə̄ ngul yā ádī byə́m bíé ai ánɔŋ é ngab dzié ai ásamba ai ésíé dzíé, nálā ó nə efái Zāmbá. 19Mod á ńtɔ̄á dzǎm vóan ábím étun enyiŋ dzíé é nə, amú Zambá a dzála nyé ńnə̄m ai miǹtag.